CELEX: C2004/106/64
Language: el
Date: 2004-04-30 00:00:00
Title: Υπόθεση C-131/04: Αίτησηγια την έκδοση προδικαστικής αποφάσεως που υπέβαλε το Employment Tribunalμε διάταξη της 9ηςΜαρτίου 2004 στην υπόθεση C. D. Robinson-Steele κατά R. D. RetailServices Ltd.

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/37
            
         Αίτηση για την έκδοση προδικαστικής αποφάσεως που υπέβαλε το Employment Tribunal με διάταξη της 9ης Μαρτίου 2004 στην υπόθεση C. D. Robinson-Steele κατά R. D. Retail Services Ltd.
   (Υπόθεση C-131/04)
   (2004/C 106/64)
   Με διάταξη της 9ης Μαρτίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 11 Μαρτίου 2004, το Employment Tribunal, Leeds, στο πλαίσιο της διαφοράς μεταξύ C. D. Robinson-Steele και R. D. Retail Services Ltd. που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Συμβιβάζονται με το άρθρο 7 της οδηγίας 93/104/ΕΚ (1) διατάξεις του εθνικού δικαίου που επιτρέπουν να ενσωματώνεται στις ωριαίες αποδοχές ενός εργαζομένου η αποζημίωση για μη ληφθείσα ετήσια άδεια και να καταβάλλεται ως μέρος της αμοιβής του για τον χρόνο εργασίας του, ενώ δεν επιτρέπουν να καταβάλλεται η εν λόγω αποζημίωση για τον χρόνο αδείας που έλαβε πράγματι ο εργαζόμενος;
            
         
               2.
            
            
               Στερεί το άρθρο 7, παράγραφος 2, της οδηγίας στο εθνικό δικαστήριο τη δυνατότητα να πιστώσει στον εργοδότη την καταβολή της εν λόγω αποζημιώσεως, στην περίπτωση που κρίνει ότι πρέπει να παράσχει αποτελεσματική προστασία στον ενάγοντα σύμφωνα με τα προβλεπόμενα στην εθνική νομοθεσία;
            
         
      (1)  Οδηγία του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας.